text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
المَكَن والدوشة والدخان والأسمنت، بدأ، زي ما تقول كدا، يحن تاني للطبيعة لفحة هوا، شلالات الغابة، نجوم الليل، بيحن، يا عزيزي! أصبحت الطبيعة الآن الـEx، اللي بتفتكر كل أيامها الحلوة وتنسى إنها كانت بتبهدلك! وهنا، بدأت تظهر حركة في الفن والأدب والرسم، اتسمت بالحركة الرومانسية، حركة بتقول إن الثورة الصناعية | Statement | Khaleeji | 223 |
دي كئيبة ولونها رمادي! لون الدخان والعوادم، الدوشة والزحمة، "قرفنا! رجّعولنا الطبيعة." أهم واحد في هذه الحركة هو الفيلسوف "جان جاك روسو"، اللي هو كان قاعد مرة بيقرا "جُرنال" سنة 1749، هيلاقي قُدّامه في الـ"جُرنال" سؤال مهم، هل التقدم الصناعي والعلمي اللي بيحصل دلوقتي خلّى أخلاقنا أحسن؟ خلّانا قريبين كدا | Question | Masri | 226 |
من نفسنا؟ والجريدة عملت دعوة لقرائها إن هما يبعتوا مقالات، "أرجوكم فسرولنا، فهمونا، ليه الناس محبطة وبيحنوا للغيط والزرع؟! بينما الرأسمالية، يا حبيبة قلبي، شايلانا وشغالة وماشية لوز اللوز!" "روسو" هيكتب مقال، هيتحول لفلسفة كاملة! بيقول إن أحسن حالة عاش فيها البشر لمّا كانوا قريبين من الطبيعة. وسماها State Of | Question | Masri | 230 |
Nature، تصحى، تزرع أرضك، تحلب جاموستك، تعدّي على جارك، تقعد معاه، وترجع بيتك، بينما في المدينة، كلنا سكننا جنب بعض، وبدل ما كان كل واحد على راحته، بقى فيه دلوقتي "إتيكيت" لكل حاجة، للشغل وللغزل ولركوب الحصان! بقينا نلبس "يونيفورم" للمصنع، ولبس للحفلة، ولبس للحرب، كل واحد بدأ يقارن نفسه | Statement | Masri | 217 |
بالتاني! من ناحية المُرتّب واللبس والمكانة، وبالتالي، الناس بدأت تنفسن، أخلاقها باظت وما بقتش راضية! وبدل ما نبص للسما الزرقا اللي فوقينا، بقينا نبص للي في إيد غيرنا! | Statement | Khaleeji | 121 |
مساء الخير يا "هناء"! ما شاء الله، ما شاء الله! هما دُول الخضار والفاكهة اللي زرعتهملنا يا "جمال"؟ مش قلتلك يا "هناء"؟ مش قلتلك إن احنا لو زرعنا الخضار بتاعنا، هنكتفي ذاتيًا ومش هندفع ولا مليم؟ هو انت مش بِعت الغسالة والتلاجة، عشان تشتري بيهم بذور باين؟! دا بس في | Question | Masri | 195 |
الأول، إنما بصي على المنتجات. | Statement | Masri | 19 |
بسم الله، ما شاء الله! الله أكبر! ما شاء الله! دي إيه دي يا "جمال"؟! دي "دراجون فروت"، فاكهة استوائية، مش عارف إيه لازمتها الحقيقة! الله يا "جمال"! وزرعت إيه تاني؟ لأ، خلاص كدا! هو دا مش كفاية؟ - خلاص إيه؟! - دا كل اللي زرعته. الله! أمّال الشُنَط دي | Question | Masri | 181 |
كلها فيها إيه؟! لا، أنا مليتها فِلّ وكرتون عشان تبقى مليانة، بس هي فاضية، عادي. | Question | Khaleeji | 61 |
استني، هأورّيكي. يخرب بيتك! دا أنا لسة كانسة البيت! 6 شهور بتزرع، وما طلّعتش إلا الـ"فازة" دي؟! أمّال فين الخوخ اللي قُلتلي عليه؟! آه، دا كَلُه الدود. طب والكمترى؟! كَلها الدود برضه. والمانجة "العويسي"؟! لأ، دي، بصراحة، أنا اللي كَلتها. معسّلة، فاتتك! وبعدين طيب؟! هنستسلم ونشتري خضار عادي زي الناس؟! | Question | Masri | 237 |
يمكن دا كان حلم ساذج يا "هناء"... يمكن لازم نفوق ونعرف... إننا مش هنقدر نخرج عن تفكير القطيع. لازم ندرك إننا ناس عادية... بإمكانيات عادية... | Statement | Masri | 96 |
وإن مش أي حاجة نتحمسلها... | Statement | Masri | 20 |
أوبّا! بقولّك إيه، ما تيجي نعمل محطة طاقة نووية فوق السطح! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! اللي بأحاول أقولهولك، يا عزيزي، من خلال هذه الحلقة، إن النباتات ليست كائنات سلبية، ما لهاش تحكم في مجرى الامور، في الحقيقة، احنا اللي | Statement | Khaleeji | 206 |
عايشين على هامش النباتات. التصور بقى بتاع إن النبات كائن مسالم وساكن ما يعرفش الأنانية ولا المنافسة، وما لهوش اختيار في مصيره، وبيحترق عشاننا، دا كلام مش حقيقي، دا كلام النبات ضحك عليك بيه، عشان بيأكّلك تفاح وموز وأفوكادو. يلّا يا مرتشي! يلّا يا بتاع الكاجو والمانجا وكل بقى الفاكهة | Statement | Masri | 202 |
الاستوائية دي! في الغابات، ضوء الشمس ما بيعدّيش من الشجر، %2 بس من الضوء بيوصل للأرضية، البذور بتفضل ساكنة مستنية الفرصة، لحد ما شجرة تموت، ومن رحم هذا الموت تولد الحياة. شجرة عجوزة، بعد سنين من محاربة الميكروبات والطقس والحشرات، بتنتهي حياتها ببطء، فرع بيموت، وشوية وينتشر لباقي الشجرة، بس | Statement | Khaleeji | 211 |
الشجرة نفسها بتفضل واقفة لسنين، وبتكون بيت للنحل والسناجب والبُوم، لحد ما الشجرة دي تقع، ويفضى مكان في أرضية الغابة. على الأرض بذرة لشجرة جديدة، جتلها فرصة لأول مرة من عشرات السنين، عشان تخرج من الأرض متجهة لفوق، وتحجز لنفسها مكان في الضوء، السما فضيت شوية عشان فيه شجرة ماتت. | Statement | Khaleeji | 201 |
"يلّا يا بت، اللي كانت حابساكي خلاص وقعت!" بس هي، يا عزيزي، مش لوحدها، فيه بذور منافسة حواليها، وكل واحدة فيهم جاهزة بالأسلحة والحِيَل. بذرة نخلة هتحاول تسبقها عشان تستولي على الضوء، وتستغل إن سيقانها رفيعة، فهتطول وتضلل على النبات اللي تحتها، فيموت. ولكن الناحية التانية، ورق المونسترا جاهز بخطة، | Statement | Masri | 211 |
بعد ما كان ورقة كاملة، اتقسم لأجزاء، عشان أي جزء يفلت لفوق النخلة وهي طالعة، يحجز الضوء. ولكنه، يا عزيزي، مُحاط بالـVines المتسلقة، نبات ضعيف، ما لهوش حظ في منافسة الطول، بس عنده سلاح الـTendrils، "المحلاق"، جذع متخصص، شديد الحساسية للمس، بيطول لحد ما يلمس نبات، فيشبُك فيه ويلفّ حواليه | Statement | Khaleeji | 205 |
ويتسلقه، ركوبة، أسانسير، يساعده يوصل للشمس! ولمّا يتحقق هدفه، يضلل على النبات اللي ساعده، ويلفّ نفسه عليه لحد ما يخنقه، ويقطع عنه العصارة اللي بتغذّيه. ولكن أثناء طلوع هذا النبات، وصل لنبات البلسا، اللي بيحمي نفسه منه عن طريق درع واقي من شعيرات، فالنباتات اللي بتحاول تتسلق، تتزحلق، ما تعرفش | Statement | Khaleeji | 216 |
تطلع أكتر عليها، فبتقدر تتجاوزها وتوصل لأعلى ارتفاع في أقصر وقت، لأن خشبها عامل زي خلية النحل، فيه هوا أكتر من الخشب، الـ"شاسيه" بتاعها خفيف، فسريعة، وعرض ورقة النبتة دي ممكن يوصل لـ40 سم، فتضلل على الخسرانة. تتوقع، "إيه يا دا كله؟!" بس لسة، فيه شجرة تانية، هتهاجم من حتة | Question | Masri | 206 |
تانية، الجوز الأسود هتقوم ضاربة الجذور، وتقوم فارزة سم كيميائي في التربة اسمه جاجلون، يخلّي الورق اللي فوق دا يِصفَرّ ويقع، فالنبات يموت، بتقتل كل اللي حواليها، عشان النبات دا يقدر يحتفظ بالغذا والمكان لنفسه. المعارك دي، يا عزيزي، ممكن تستمر شهور، لحد ما نبات يكسب ويوصل للضوء. هو دا | Statement | Khaleeji | 205 |
العالم الهادي، اللي الناس بتحبه، هو دا العالم اللي ما فيهوش منافسة، الشمعة المحترقة لأجل الآخرين! يقولّك، "أنا هأربّي نبات عندي في البلكونة." يلّا يا قتلة! بتربوا شوية قتلة! دا، يا عزيزي، سيناريو لمعركة بين نباتات على مورد واحد، الضوء. | Statement | Khaleeji | 168 |
استجابة تجنب الضل، بتتحفز في النبات عن طريق بروتين، بيوصّل مستشعرات الضوء بالهرمونات اللي بتحفز نمو الساق، الـStem، حتى لو هتيجي على حساب الجذور! في الصورة دي، اتزرع 3 نباتات طماطم في ضوء ساطع، والـ3 اللي على اليمين اتزرعوا في الضل، النباتات اللي في الضوء جذورها كانت طويلة ومتفرعة، إنما | Statement | Masri | 206 |
اللي طلعت في الضل، جذورها اتكروتت، قصيرة، ما فيهاش تفرعات! لأن النبات مركّز، عايز يلحق الضوء، مستني أي لحظة يلاقي فيها ضوء، فنبصرف أكتر في الساق أكتر ما بنصرف في الجذور. عشان كدا، يا عزيزي، لمّا بنزرع قمح مثلًا، بنزرع البذور جنب بعض، عشان نزوّد كثافة الإنتاج، كل نبتة بتخرج، | Statement | Khaleeji | 205 |
بتلاقي المنافسة شديدة، بتحاول تطول بسرعة، عشان تلحق تنتج بذرة، دا بيسبب مشكلة اسمها "الرُقاد"، بتأثر على 20% من الإنتاج، الجذور، عشان النبات مستعجل، مش متثبتة كويس، فشوية هوا ممكن يضيعوا المحصول! بس هناك نباتات بتاخد أكلها على الجاهز، بتطلب Delivery، هي في الحقيقة، ما بتطلبش، يا عزيزي، هي بتسرق، | Statement | Masri | 211 |
نباتات محتالة بتسرق جهود التانيين. آه، يا عزيزي، إنسان، حيوان، نبات، ناقص الجماد! كله بياكل في كله! أحب أعرفك، يا عزيزي، بشجرة الـ"كريسماس" الأسترالية، هي ليست شبه شجرة الـ"كريسماس"، ولكن اسمها زي اسم شجرة الـ"كريسماس"، عشان تاخد "لايكات"، لأنها محتالة! لو بصيت حواليها، يا عزيزي، هذه الشجرة، هتلاقي معظم النباتات | Statement | Khaleeji | 235 |
جافة وميتة، أمّال هي كبرت ازاي؟ بطريقة غير شرعية. بتطلق جدورها تمشي في التربة أكتر من 100 متر، تلاقي جذور نبات تاني، شجرة كافور، شوية أعشاب، جزراية، نباتات تعبت عشان تجيب ميّه من الأعماق، تيجي الـ"كريسماس" تطلّع دراعات اسمها "هوستوريا" تطوّق جدور النبات، والناحية التانية، تعمل تركيب بشفرات حادة شبه | Question | Khaleeji | 211 |
المقص، وتقص جذور النبات، فتمنع الغذا يوصلّه، وتوصّل نفسها بأنسجة الضحية عشان تسحب منه الميّه والأكل! يخرب بيتك! دا انتم غلبتم البَشَر! بتسيب وراها آلاف الضحايا. بتخلّص على أي حاجة خضرا حواليها. انت عارف، يا عزيزي، لو الكلام دا بيحصل على أد النباتات، أنا كنت قُلت ماشي، Ok، Fine، لكن | Statement | Iraqi | 207 |
اللي بيحصل، يا عزيزي، إن النبات ابن اللذين دا بيتلخبط أحيانًا في الكابلات وسلوك الإنترنت ويقطعها، فاكرها جِذر! 50 مرة في السنة، حالات قطع كابلات بسبب هذه النبتة! انت قاعد مش عارف تبعت "إيميل"، عشان فيه نبات شبط في السلك! الفكرة، يا عزيزي، إن هو غالبًا هيتكهرب، فانت متآمر وأهبل! | Statement | Khaleeji | 206 |
شجرة الـ"كريسماس" دي، يا عزيزي، تُعتبر Parasite، نبتة متطفلة، | Statement | Masri | 45 |
Parasite دي كلمة، جاية من الكلمة اليونانية Parasites، بمعنى، دي، يا عزيزي، بتاكل موائد الآخرين، والآخرين! %1 من النباتات المزهرة، اللي هما تقريبًا 4000 نبتة، دُول كلهم متطفلين، أنا عايز أقولّك، يا عزيزي، إن فيه نباتات ما بتعملش بناء ضوئي أساسًا، زي الحامول أو الـCuscata، دا، يا عزيزي، نبات ما | Statement | Khaleeji | 208 |
لهوش لا ورق ولا جذور، ولا بيعمل عملية البناء الضوئي، والفاتحة مش حافظها! مقطّع بطاقته! انت يا ابني محسوب على النباتات ازاي؟! البذرة أو الشتلة الصغيرة لازم تلاقي نبات تسرقه في أول أسبوعين، وإلا هتموت. "يعني وهي طفلة يا ؟!" آه، وهي أسبوعين، يا عزيزي! فبتدوّر على أفضل نبات وتنمو | Question | Masri | 206 |
تجاهه، ولمّا توصل، بتغرز دراعاتها فيه، لحد ما توصل للجهاز الدوري بتاعه، الأنابيب اللي بتطلّع الغذا، فتقوم بقى ماصة من دم النبات. المشكلة، يا عزيزي، إن النبات المضيف، نبات، فغبي، مش حاسس إن فيه حاجة غلط، فبتفضل جذوره تغذّي الـParasite اللي عليه، لحد ما تموت، النبات دا بيعمل كدا مع | Statement | Masri | 202 |
كل الـDicot Plants، "ثنائيات الفلقة"، زي الفول والعدس، ولكن فيه نبات بيُقفلها، الطماطم. نبات الطماطم بيحس بالحامول، وبيعرف إن الحامول دا كائن غريب، فيبدأ يدافع عن نفسه، يعمل نسيج خشبي شبه الغطا الفلّين. عارف، يا عزيزي، إزازة الـ"شمبانيا"؟ اللي فوقها دا بيبقى غطا فلّين. فتقطع عنه الأكل، لحد ما الحامول | Question | Iraqi | 221 |
يموت. الطماطم، يا عزيزي، ليست سهلة، دي ممكن تخلّي اليرقات اللي بتهاجمها تاكل بعضها. الطماطم بتطلّع مُركّب اسمه الميثيل جازمونيت، الباحثين في جامعة "ويسكونسن"، لقوا إن المُركّب دا بيخلّي اليرقات بدل ما تاكل ورق الطماطم، بتاكل صحابها. "اليرقات بتاكل صحابها يا ؟!" كدا كدا، يا عزيزي، اليرقات بتاكل بعضها، لو | Question | Masri | 228 |
الأكل وحش، أو ما فيش أكل، ولكن التوقيت مهم، لو النباتات خلّت الآفات تاكل بعضها بدري، هيفضل جزء كبير منه سليم، أمّال انت فاكر إيه، يا عزيزي؟ النباتات اللي بتتهاجم، ما بتدافعش عن نفسها؟! كانوا انقرضوا! النباتات مش بس تحت هجوم من النباتات المنافسة، آكلات العشب الصغيرة كمان بتهددهم، زي | Question | Khaleeji | 205 |
اليرقات والجراد والنمل، والعواشب الكبيرة، زي السلاحف والفيلة والفيران، كله طمعان في الغذا اللي في ورق النبات وسيقانه الحلوة وفاكهته وبذوره! عشان، يا عزيزي، النبات يحمي نفسه، فهو مُجهّز بدفاعات داخلية وخارجية، عشان يبقى وجبة مميتة، أو على الأقل، مش سهلة. نبات زي الميموسا أو الست المستحية، لو حشرة قرّبت | Statement | Masri | 211 |
لورقتها، بتحس باللمسة، عن طريق مستقبلات، Receptor Cells، فتبعت إشارات كهربية لقاعدة الورقة، تخلّي الخلايا تطلّع جسيمات مشحونة، تسحب الميّه من خلاياها، فتقتل ورقها. الحركة دي بتخوف الحشرة، وتخلّي الشكل مش جذاب للحيوانات، فما ياكلوهاش. فيه نباتات تانية بتدافع عن نفسها بإنها تتغطى بلحاء من مركّبات شديدة الإحكام وصعبة المض... | Statement | Masri | 228 |
زي اللجنين. بعض النباتات بتحمي نفسها من المفترسين، بنفس طريقة الثدييات الصغيرة، زي القنفد، بالشوك، حوّلت أورقها لشوك حاد ومدبب، زي الجهنمية والتين الشوكي. وبعضها عنده شعيرات صغيرة بتلسع، اسمها Trichomes، زي اللي على ورق الكوسة والبدنجان. السبانخ والكيوي والأناناس بيبدأو دفاعاتهم مع أول قضمة من آكلات العشب، | Statement | Masri | 219 |
أول ما آكل العشب ييجي، "يلّا، فعّل النظام!" يعملوا بلّورات على شكل إبَر مجهرية، اسمها Raphides، دي بتعمل جروح صغيرة في بُق الحيوان، جروح بسيطة، ولكن دي بتخترق الغشاء اللي بيغطي البُق، وتعمل منافذ للبكتيريا والسموم. وبعض الأنواع بتفرز مواد كيميائية زي الهيستامين، بتعمل التهابات، زي النبات "علي عيسى"، "، | Statement | Masri | 216 |
هي الحلقة دي عن النباتات، مش عن أصدقائك، صح؟!" لأ، يا عزيزي، دا نبات، اسمه كدا. اسمه العلمي القُرّاص، أو الـUrticaria، لأنه بيعمل "أرتيكاريا" لو لمسته، بعد كدا، بقينا نطلّع منه أدوية. أصلًا، معظم مواد العقاقير والأدوية والتوابل، كانت جزء من جهاز النباتات المناعي ضد الميكروبات والمفترسين. المخدرات، يا عزيزي، | Question | Masri | 224 |
دا كان سلاح من أسلحة النباتات. ما هي المخدرات دي كانت معمولة عشان الكائن لمّا ييجي ياكل من هذه النبتة، يسيح في عالم تاني وينسى ويروح تركيزه، فما عادش يفتكر هو كل إيه. لو بعد كل دا، الميكروبات تمكنت من النباتات، الخلايا اللي حوالين الجزء المُصاب بتنتحر، تدمير ذاتي، عشان | Statement | Khaleeji | 183 |
نعمل Quarantine للعدوى، وما تمشيش في النبات كله، والفرع المصاب بيبعت تحذير للأجزاء التانية، فبيفرز هرمونات ومركّبات تنتقل في الهوا، فتستقبلها المنطقة التانية، فتكثف دفاعاتها، تزوّد سُمك الطبقة الشمعية للورقة وتقوّي جدران الخلايا وتقفل مسام الأوراق، وإذا لزم الأمر يعني، تحشد حلفاء يحاربوا العدو. نبات القطن مثلًا، لمّا ت... | Statement | Masri | 234 |
بيطلّع خليط من حوالي 10 مواد كيميائية في الهوا، بينادي بيها على الدبابير عشان تيجي تقتل اليرقات. ولو بعد كل دا، النبات خسر المعركة، بيحذر اللي حواليه. في تجربة، الباحثين جابوا حشرات لنبتة الـSagebrush، فالحشرة أتلفت الورقة، والعلماء برضه قصقصوا شوية منها، في الفترة اللي بعدها، لقوا إن الأغصان المجاورة | Statement | Masri | 206 |
أُتلفت أقل بكتير من الحشرات، وكذلك أغصان النباتات المجاورة، وبيتوقعوا إن السبب إنه تم تعزيز الدفاعات ضد هذه الحشرات، بعد ما استقبلت تحذيرات من النباتات اللي جنبها. ودا السبب، يا عزيزي، إن انت بتشم ريحة بعد ما تقص العشب، بسبب المركّبات الكيميائية اللي العشب بيبعتها للنباتات اللي حواليه كتحذير. فكر | Statement | Iraqi | 210 |
فيها، يا عزيزي. النبات فريسة ما بتقدرش تهرب من الهجوم، ولكنه بيدافع بدروع قوية، وترسانة كيميائية زاخرة بالأسلحة، وتحالفات عابرة للأنواع، وبينبّه اللي حواليه. "يا ، ما طلعوا حلوين أهو! لو هما وحشين، هيحذر النباتات التانية ليه؟!" النباتات، يا عزيزي، ما بتعرفش تتواصل جوا جسمها زينا، ما بتعرفش توصّل المعلومة | Question | Khaleeji | 233 |
من مكان لمكان، فبتعتمد إنها بتبعت الإشارات من غصن لغصن، بإشارات الهوا هو اللي بيشيلها، فكنتيجة عَرَضية لآليات الدفاع الذاتي، النباتات اللي جنبها هي اللي بتتصنت على الإشارات دي، زي لمّا جارك يجيله كورونا، فتروح تخزّن انت الـ"بانادول". النباتات عمومًا بتفهم الإشارات اللي بيبعتها نبات تاني من نفس النوع، المهم، | Question | Iraqi | 217 |
إن النوع يكمّل، حتى لو فرد هيموت، لكن نباتات زي التبغ والطماطم بتفك إشارات نباتات تانية. الحمد لله، يا عزيزي، النبات قدر يوصل لأكل، ونجا من المنافسين، ودلوقتي كبر، ومحتاج يجيب خلفة تشيل اسمه، العملية بتبدأ بإن الذَّكَر بيلقح الأنثى. في النباتات، ما فيش حيوانات منوية، ولكن هناك حبوب لقاح، | Statement | Khaleeji | 205 |
%20 من حبوب اللقاح خفيفة، ممكن الهوا يشيلها أو تجري مع الميّه، ولكن البقية تُقال، لازم حد يتدخل وينقلهم، النحل، الخنافس، الفراشات، الطيور، أو الخفافيش، المهم إن حبوب اللقاح تتنقل من العضو الذكري للعضو الأنثوي. بعض النباتات فيها العضوين، زي المانجا والكيوي، المانجا خنثاء، يا عزيزي. أكيد لأ، يا عزيزي! | Statement | Masri | 213 |
نوعية النباتات دي، بيبقى فيها العضو الذكري أو الـStamen، اللي بيطلّع حبوب اللقاح، بييجي شوية هوا أو حشرة، يلزق في رجليها، أو يلزق مع الهوا، اللقاح، فيروح للعضو الأنثوي، دا في حالة النباتات اللي فيها عضوين. في حالة النباتات اللي ما فيهاش عضوين، محتاجين يجيبوا حد ينقل الحبوب، وأول قواعد | Statement | Khaleeji | 200 |
الطبيعة إن كل نوع بيهتم بنجاته، ويشك في الباقيين. النباتات بتتحايل على القاعدة دي عشان يعملوا اللي هما عايزينه، زي زهرة الأوركيد، واحدة من أذكى النباتات، اللي انتشرت تقريبًا في كل قارات العالم، الـEuropean Orchids مثلًا بيستهدفوا النحل الذَّكَر، عارفين إنه عايز يتجوز، فالزهرة بتفرز فرمونات شبه فرمونات أنثى النحل، | Statement | Masri | 225 |
فتجذب الذَّكَر، "تعالى"، فينزل على الزهرة. دي مش بس بتطلّع فرمونات، ولكنها كمان شبه أنثى النحل في شكلها، وقعت في المصيدة يا شاطر! طلع Fake Account! أثناء محاولات ذَكَر النحل إنه يتجوز الأنثى المزيفة دي، بيتغطى بحبوب اللقاح، مرة ورا التانية، ذَكَر النحل بيقفش الخدعة، وما عادش ينزل على زهور | Statement | Masri | 206 |
بنفس الريحة. فاكر كدا إن حيلة الأوركيد بتفشل خلاص؟! هو دا بالظبط اللي الزهرة كانت عايزاه. ذَكَر النحل هيسيب المكان، عشان تخدعه زهرة تانية بعيدة، بتنتج فرمونات مختلفة، ينزل عليها، يحاول يتجوزها، فاكرها أنثى النحل! الأفندي وهو بيتحرك من على الزهرة الأولانية، لزق في رجليه حبوب اللقاح بتاعت الذَّكَر، فلمّا | Question | Masri | 226 |
ينزل على الزهرة التانية، فاكرها نحلة يحاول يتجوزها، هو Actually، بيجوّز الأوركيد الأولانية للزهرة دي، الأستاذ "باراشوت"، بيتضحك عليه! هي دي النباتات! زهور عمّالة تسوّح في حشرة. الزهور، عمومًا، بتتنوع في حِيَلها عشان ما تتقفشّ، الـDrakea Orchid بتحجز حشرة تانية، وتعمل زهرة شبيهة بأنثى الدبور الذهبي، الـOncidium Orchid، ... | Statement | Khaleeji | 231 |
النحل، فالذكور الحقيقيين ييجوا يتخانقوا معاهم، والتلقيح يتم. نضارة الزهور ورحيقها، اللي هما أكتر حاجة رومانسية فيها، مجرد استراتيجية للنبات عشان تجر رجل الملقحين، لو تطلّب الأمر روايح معفنة، مش هتتأخر! الـDracula Orchid بيطلّع ريحة بول قطط تجذب الدبّان. الرافليسيا، أكبر زهرة في العالم، اللي وزنها ممكن يوصل لـ7 كيلو، | Statement | Masri | 228 |
وعرضها ممكن يوصل لمتر، زهرة بدون جذور ولا أوراق، ومع ذلك ناجحة، والأدلة بتقول إنها موجودة قبلك يا إنسان، من قبل 60 مليون سنة، بتاكل، يا عزيزي، الزهرة دي بطريقة طفيلية، وعشان تتجوز، بتنتج ريحة معفنة، شبه ريحة الأموات، ودا سبب اسمها التاني، الـCorpse Flower، عشان تجذب ذباب الجثث. طبعًا | Statement | Masri | 212 |
تقولّي، "يا ، معلش يعني، دي شوية حِيَل على حشرات، الحشرات أغبيا!" النباتات دي مش بس قادرة إنها تخدع حشرات، النباتات دي أيضًا عندها القُدرة إنها تخدع حيوانات، عندك مثلًا، الـGreen Bridflower والـYulan Magnolia، اللي هما زهرة الخفاش وعصفور الجنة، والـWhie Egret Orchid، أو أوركيد البطة الكبيرة، كل دُول، يا | Statement | Masri | 201 |
عزيزي، "متارجتين" طيور لنفس الهدف. زهرة منهم، الـHolokea Flower، باقي منها في الطبيعة 57 واحدة بس، لأن الطائر اللي كان بيلقحها، واللي النباتات دي بتحاول تحاكي منقاره، الإيئيفي دا، على شفا الانقراض. ولكن ربنا بعتلهم حد يساعدهم، راجل كبّارة اسمه "هانك أوبنهايمر"، بياخد حبوب اللقاح بفُرشة خفيفة، من زهرة لزهرة | Statement | Masri | 225 |
تانية، وقبل ما يمشي، بيشغّل أصوات الإيئيفي، | Statement | Khaleeji | 34 |
عشان يستدعي الباقيين معه يرجعوا يلقحوا النباتات. الحمد لله، الـMatching بيحصل والنبات اتجوز، حتى لو خدع شوية كائنات، مش مشكلة، اتجوز، مبروك! ودلوقتي، بقى معانا الجنين الجديد، ولي العهد، البذرة. هل النبات بيرميها عشان تطلع جنبه؟ لأ، البذرة لو وقعت تحت رجلين النبات، هيطلع كنبات منافس، استفدنا إيه لمّا النوع | Question | Masri | 220 |
عمّال يكتر في نفس المكان؟! "عايزين نستعمر أماكن تانية، محتاجين ننقل البذور." بذرة الشوفان البرّي بتعمل حاجة غريبة، كل راس بذرة له دراعين اسمهم Awns، أول ما البذرة تقع جنب أمها، الدراعات دي بتعمل حاجة مبهرة، بتمشي، لحد ما تلاقي صخرة أو فتحة في التربة، تزرع نفسها فيها. شجرة تانية | Question | Masri | 202 |
اسمها Sandbox بتنقل بذورها بطريقة مختلفة، لو شجرتها قريبة منك، فأنت أكيد هتعرف من صوتها المخيف، بسبب إنها بتعوّر الناس اللي بيقربوا منها، وحرفيًا بتنفجر، ثمارها بتنفجر عشان تطلق البذور لمسافة ممكن توصل لـ100 متر، وبسرعة توصل لـ70 متر في الثانية. مش كل النباتات عندها قدرات المشي والانفجار، لو البذرة | Statement | Masri | 215 |
خفيفة، الهوا بيشيلها، زي الـCottonwood Tree، اللي بتنفخها، وتطير، دي بذور بـ"براشوت"، ممكن البذرة تمشي على الميّه، خصوصًا، لو حواليها طبقة خفيفة بتطفو، زي جوز الهند، قشرتها خفيفة، فبتتشال في المحيط، لحد ما تلاقي جزيرة. نباتات تانية محتاجة تخدع أنواع تانية، تغري الحشرات بشوية رحيق؟ لأ، مش هيقدروا يشيلوا البذرة! | Question | Masri | 228 |
فبتخدع الحيوانات، النبتة بتغريهم بغلاف للبذرة ليه طعم جميل، فالحيوان ياكل الغلاف دا. "الله! مين الحيوان دا يا ؟!" - وأنا برضه. - "انت؟! انت حيوان يا ؟!" أنا، يا عزيزي، بأتكلم عن الفاكهة. الفاكهة ليست خدمة من النباتات للعالم، دي حيلة عشان تنقل البذور، وانت أو أنا، Actually، لا | Question | Masri | 194 |
نختلف عن النحل اللي اتلم على الرحيق! انت هتاكل الفاكهة، هتهضم الفاكهة، والبذرة هتفضل سليمة، متغطية بطبقة صعبة الهضم. عشان كدا، يا عزيزي، لو كلت طماطم أو جوافة أو فلفل، وعملت زي الناس، ولمحت النتيجة، هتلاقي البذور سليمة. البذرة مش بس انتقلت، دا كمان لقت سماد مجاني. فيه بذور تانية، | Statement | Masri | 208 |
يا عزيزي، Hitchhikers، عارف، يا عزيزي، لمّا تبقى ماشي وسط الزرع، فتلاقي شوك على الـ"كوتشي" أو على هدومك، الفلاحين بيسموها "خُدني معاك"، بتستخدمك انت بلبسك عشان تنقل البذور أميال عن أمها. لو على أد كدا، فهي حيلة مش مُضرّة، بس خلّيني أقولّك إن فيه حيوانات بتفقد حياتها، شجر البيسونيا كان | Statement | Masri | 207 |
زيه زي باقي الـHitchhikers، بيسيب بذوره على طيور بتبني أعشاشها عليه، بس هي بقت خدت دا لمستوى أعلى، بقت، يا عزيزي، تغطي البذور بمخاط سميك وخطافات صغيرة، وما بقتش بذرة واحدة، دا عنقود شايل 200 بذرة، لمّا الطائر بتاعنا يبيض، واسمع القصة، والبيض يفقس، بتمسك البذور في الطيور الصغيرة دي، | Statement | Iraqi | 203 |
فتتقّلها، وتخلّيها مش قادرة تطير، فتقع الطيور الصغيرة دي من على الشجرة، ويموتوا من الجوع، شوف اللي هيحصل، البذور دي هتستخدم جثة الضحية كسماد يغذّيهم، انت متخيل الشر؟! دا نبات! بيتغذى على أطفال المفتري! النباتات وهي في مكانها بتقدر تستغل الحيوانات وتعمل معاها صفقات مش بس عشان التلقيح ونقل البذور، | Question | Masri | 208 |
لكن أحيانًا كمان لو الأكل مش كفاية. أحب أقدّملك نبات الإبريق، نبات بينمو في بيئات فقيرة بالنيتروجين، عشان يلاقي مصدر بديل، أوراقه تحولت إلى إبريق عميق بغطا، هقولّك كمان شوية شكل إيه. نباتات الإبريق بتستدعي الثدييات لعلاقة غريبة، بتفرز رحيق على حواف الإبريق، فييجي التيشرو، حيوان ثديي عايش في الغابات | Statement | Masri | 208 |
الاستوائية، ييجي يلحس الإفرازات اللي حوالين غطا الإبريق، الفكرة إن هو ما يقدرش يتمكن من الرحيق، إلا لمّا يوجّه مؤخرته لفتحة النبات، فيحصل على رحيق ويتمزج من الرحيق، ويعمل "بيبّي" في قلب النبات، احنا في مكان ما فيهوش نيتروجين كتير، فلمّا يجيلنا براز حلو زي دا، فدا مصدر حلو من | Statement | Khaleeji | 200 |
اليوريا والنيتروجين، "هات يا أسطى، خُد رحيق مقابل !" على فكرة، البراز مسئول عن 57% من النيتروجين في ورق النبات. نباتات تانية، زي النباتات اللي موجودة في الصورة دي، ما بتغريش الحيوان بالرحيق، ولا هدفه زي التيشرو دا، ولكن هذا النبات بيجذب الخفافيش، الخفاش عنده "رادار" بيطلّع موجات فوق صوتية، | Statement | Khaleeji | 198 |
فيلقط انعكاس الموجات دي، ويتعرّف على العالم، النبات اتعلّم يعكس صوت الخفاش، أوراقه تحولت لهيكل مُقعّر ومطيوَل، يعكس الموجات لزوايا كتير، ينادي الخفاش ييجي يدخل جواها وينام، وبين الحين والتاني، بيفُك زنقته! دا يورّيك إن النبات مش بيدوّر على أي حيوان، لأ، دا عنده تفضيلات إدراكية لشريكه. نباتات الإبريق صاحبة | Statement | Iraqi | 222 |
حيلة الـ"بيبّي"، عملت كدا، لأنها بتنمو على الجبال، ما عندهاش الحيوانات اللي حوالين إخواتها من النباتات، نباتات الإبريق التانية بتواجه برضه نقص في العناصر، فبتجرجر ضفادع أو حشرات أو فيران لرحيقها، ولكن فوهة الإبريق بتزحلق عليها شعيرات بتمنعه إنه يثبّت رجله، فبيقع في بير عميق مليان سوائل، يحاول يخرج، ولكن | Statement | Khaleeji | 219 |
الجدار الداخلي يزحلق بإفرازات شمعية، يفضل يحاول يخرج، لحد ما يكتشف إنه حاليًا في معدة مفتوحة، وإن عملية الهضم على وشك أن تبدأ، ودلوقتي بيبدأ يتحلل بالبطيء لغاية ما يتحول لجثة، ويغوص بقى مع بقية الضحايات اللي قبله. دا نوع واحد من حوالي 630 نبات بياكل لحوم. "يا نهار أبيض | Statement | Khaleeji | 199 |
يا ! يعني حتى النباتات مش Vegan؟!" !?Vegan النباتات دي ما لقتش نيتروجين في التربة، فبتاخده من فرايسها، بأوراقها المُعدّلة إنها تبقى فخ. "أيوة يا ، عارفها! اللي هي الدبّانة بتيجي تقف في بُقها، فتقوم قافلة عليها. الـVenus Flytrap، ممتاز. "حتى يا بأشوف في الفيديوهات، بيلمسوها فتقفل." - عظيم! - | Question | Masri | 201 |
"عبيط أوي النبات دا يا !" اللي انت ما تعرفهوش إن النبات لو قفل بُقه مع كل لمسة، فدا إهدار كبير للطاقة، ممكن الحشرة تهرب، فالنبات عشان يتأكد إن الفريسة مضمونة، ورقته مقسومة نُصين، كل نُص عليه شعيرات صغيرة، اسمها شعيرات الزناد، اسم بليغ، النبات، زي ما تقول كدا بيعدّ، | Statement | Khaleeji | 194 |
بيستنى لمّا يتلمس على الأقل لمستين خلال فترة زمنية من 15 لـ20 ثانية، 5 لمسات، بيبعت يجيب إنزيمات الهضم على طول. بيعدّ، يا عزيزي، نبات بيعدّ، بيحسب. عشان ما يستنزفش طاقته على هاموشة ولّا على نقطة مطر، ويعرف يقيّم فريسته تستاهل التعب ولّا لأ. كل النباتات آكلي اللحوم مختلفين في | Statement | Khaleeji | 203 |
طريقتهم، الـButterworthes والـSundews بيغطوا ورقهم بصمغ لزج، فالـSundew ترول ورقها حواليه، لحد ما تمسكه، كل ما الحيوان كافح عشان يخرج، كل ما المعدة الخارجية تشابكت عليه. الـBladderworts، أو حاول الميّه، أوراقه معدّلة على شكل مثانة، بباب مفصلي متبطن برضه بشعيرات زناد، أول ما كائن يلسمها، زي الأميبا أو اليرقة، بتمتصه | Statement | Khaleeji | 219 |
في جزء من الألف من الثانية، وتحبس ضحيتها في قبر مائي لحد ما تتهضم. الملحمة النباتية دي ساعدت النباتات تتكيف في كل النظم البيئية، في الصحراء القاحلة وتحت الميّه وبين أرصفة المدن، واحنا الوجه الآخر المستفيد من الملحمة دي. من ملايين السنين، ظهور النباتات مهّد لعصور جليدية، مهّدت لعالم جاهز | Statement | Khaleeji | 197 |
للبشر، معادلة التنفس بتاعتنا هي مقلوب البناء الضوئي. ولكن بينما النبات بيقاتل أعداء من النبات والحشرات، فالعدو الحقيقي مش هما، العدو حاليًا احنا، الكائنات اللي بقت تعتمد عليه للبقاء، العلماء شايفين إن احنا من 12 ألف سنة عايشين في عصر الـ"هولوسين"، دا أول عصر مناخه مستقر بعد آخر عصر جليدي، | Statement | Iraqi | 211 |
في هذا الوقت، اتطورت كل الحضارات الإنسانية، لكن من 1950، نشأ عصر جديد، الـ"أنتروبوسين"، تأثير البشر غيّر في المناخ لدرجة إنه أنشأ عصر جديد، البشر اللي بيمثّلوا %0.01من الكتلة الحيوية من المخلوقات، عملوا كل هذه التغييرات، وبينما باقي النباتات 82% من الكتلة الحيوية، احنا الولا حاجة، عملنا تغيرات درامية تفوق | Statement | Khaleeji | 211 |
انقراض الديناصورات، وقضينا على 50% من النباتات. | Statement | Masri | 31 |
هتوحشني يا عمّي! دي حالة انتحار واضحة! عمك كان بيكتب رسالة الوداع هنا، قام من على المكتب، شنق نفسه، الحبل ما استحملهوش، قام وقع بيه. | Statement | Khaleeji | 93 |
دي مستحيل تكون حالة انتحار يا دكتور! دي جريمة قتل واضحة زي الشمس. مين حضرتك؟ وازاي تدخل مسرح الجريمة؟! واضح من البيت، إن المجني عليه كان كبير في السن. - آه. - واضح كمان إنه ما كانش متجوز، وإن جسمه مليان. وأظن من المستحيل حد يبقى ناوي ينتحر، فيعمل كُباية | Question | Masri | 182 |
شاي ومعاها بقسماط، وتلاجته تبقى مليانة لحمة! حبيبي، ما لحقش ياكلهم! دا دليلك يعني؟! هأكتب أنا في التقرير إيه؟ إن المرحوم كان شاري فليتو؟! آسف يا دكتور! عارف إن مزاجك مش كويس، وجاي مشوار طويل من "حلوان". كمان، مش سهل أبدًا، تبدأ يومك بخناقة مع مراتك وهي بتكويلك البنطلون! بس | Question | Khaleeji | 208 |
انت برضه اللي غلطان، ما حدش يقول رأيه في فطار "المدام"! انت عرفت الكلام دا ازاي؟! بنطلونك مكوي رجل واحدة. واضح إن انتم اتخانقتم وقتها. إيديك عليها ردّة عيش، واضح إن انت ما فطرتش في البيت، فطرت هنا. جزمتك مطيّنة، واحنا في عز الصيف، والأخبار بتقول إن فيه ماسورة ميّه | Question | Iraqi | 195 |
ضربت في "حلوان". صحيح، ما تبقاش وانت نازل تلاعب بنتك، | Statement | Khaleeji | 39 |
عشان قشطت على الـ"كرافتة"! يا جماعة، أنا تعبت! ممكن أعرف عمّي اتقتل ولّا انتحر؟! حاضر. قلم الضحية، اللي على المكتب، محطوط ناحية اليمين، وعُقدة المشنقة ربطها واحد أشول، يبقى مستحيل تكون انتحار. فعلًا؟! ما يمكن الحبل مربوط جاهز، أو يمكن عُقدة قديمة عنده. ساعتها، نقدر نبص على طول الضحية، متر | Question | Masri | 220 |
و70 سم، ارتفاع السقف مترين و80، والكرسي بكتيره 70 سم، دا غير طول الحبل، يعني، بحسبة بسيطة، مستحيل يكون طلع لوحده. أكيد فيه حد خدّره وطلّعه. كلام منطقي والله! بس مين ممكن يقتله؟! فتّش عن الدافع يا دكتور. راجل كبير، عايش لوحده، ما عندهوش أولاد، وغالبًا، ما عندهوش أعداء، وشخص | Question | Khaleeji | 203 |
تاني، هدومه مبهدلة، ما نامش بقاله أيام، وواضح إن هو اتنزق في فلوس، فباع "موبايله"، ولابس الساعة في إيده اليمين. يعني، نقدر نقول إنه أشول. أيوة، تقصد مين يعني؟ ركّز يا دكتور، الموضوع واضح جدًا. القاتل هو "أحمد"، ابن أخو الضحية... والوريث الوحيد. يا سلام! وهي الجرايم بتتحل بالسهولة دي؟! | Question | Khaleeji | 210 |
أيوة، أنا اللي قتلته، أنا اللي قتلته! ياما طلبت منه فلوس وما ادّانيش! كان لازم أعمل كدا! دي طلعِت بتتحل بالسهولة دي! البشرية ما بتتعلمش أبدًا! القاتل لا يرث. والجريمة لا تفيد. | Statement | Khaleeji | 134 |
وما فيش لغز صعب على "شيرلوك"، "شيرلوك هولمز". ثانية واحدة يا حضرة المحقق! انت عرفت ازاي إن اسمي "أحمد"؟! بصراحة، دي جت معايا كدا. | Question | Masri | 98 |
آه، Ok. أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! "كدا يا انت يعني ؟!" آه، يا عزيزي، مش اكتشفتك؟! مش غامض ومثير؟! عزيزي، بصراحة كدا، أنا شاكك فيك! كنت فين امبارح من 6 ونُص إلا خمسة إلى 7 ونُص وخمسة؟ أنا عارف | Question | Masri | 199 |
كل تحركاتك، عشان كدا، جبتلك معايا في هذه الحلقة محقق ومتحقق! في يوم 1 من كل سنة، بتحتفل الأوساط الأدبية بالـPublic Domain Day، "يوم الملكية العامة"، يوم بتكون فيه الـCopyrights بتاعت الشخصيات الأدبية المعروفة، بتتحول إلى ملكية عامة للعالم كله. وتتحرر أخيرًا من سُلطة صنّاعها وأروقتهم. يوم 1 يناير 2023، | Statement | Khaleeji | 204 |
كان معاد تحرير شخصية غير عادية، وهتصبح هذه الشخصية مش بس ملك لصانعها، إنما ملك للبشر كلهم، دي أكتر شخصية خيالية تم تصويرها بمعدّل 250 فيلم و1000 حلقة تليفزيونية. "إيه يا ؟ شخصية ؟!" لا، يا عزيزي، بكلمك عن أولًا، محقق، ثانيًا، شخصية عالمية. الشخصية بتاعتنا من بصة واحدة تعرف | Question | Masri | 201 |
أصلك وفصلك وخباياك! اسمه، يا عزيزي، المحقق "شيرلوك هولمز"، اللي أخيرًا تحرر وبقى ملكنا كلنا! قصتنا النهاردة عن أول مالك لـ"شيرلوك هولمز"، In Fact، الـCreator of Sherlock Holmes، الـ"سير ". الـ"سير " عقلية نادرة، رياضي بارع، مخترع، شخصية مغامرة وتنافسية، والأهم من كل دا، إنه كاتب عبقري. وممكن بحسابات التضخم، | Statement | Masri | 209 |
يكون "آرثر كونان دويل" الكاتب الأعلى أجرًا للكلمة الواحدة في التاريخ. يا نهار أسود، يا عزيزي، لو الكاتب بيتحاسب بالكلمة! ويمكن ما بينافسهوش غير "جيه. كيه. رولينج"، بتاعت "هاري بوتر". ولكن في ذروة نجاح قصص "هولمز"، اللي تحولت لظاهرة في المجتمع الفيكتوري في "لندن"، يقرر "آرثر كونان دويل" إنه يرتكب | Statement | Khaleeji | 217 |
جريمة قتل. "إيه؟! يا ساتر، يا ! ليه؟! طب ما أكيد يا هيقفشه!" خلّيني أطمنك، يا عزيزي، إن دي الجريمة الوحيدة اللي "شيرلوك هولمز" مش هيقدر يحقق فيها. "إيه؟! انت كنت متراقب يا ؟!" هقولها تاني. خلّيني أطمنك، يا عزيزي، إن دي الجريمة الوحيدة اللي "شيرلوك هولمز" مش هيقدر يحقق | Question | Masri | 208 |
فيها، لأن هو الضحية. "آرثر كونان دويل" بيقرر إنه يقتل شخصية "شيرلوك هولمز" نفسها، أذكى محقق في عصره! "إيه يا الغباوة دي؟! يقتل الشخصية الخيالية اللي صنعت مجده ككتاب؟! دا زي ما تقولّي، يقتل ! ولّا يقتل !" عزيزي، ما هم اتقتلوا! - "إيه يا ؟!" - ما هم ماتوا، | Question | Khaleeji | 189 |
يا عزيزي. اقرا العدد الأخير. ودا، يا عزيزي، يقودنا لسؤال مهم، ليه ممكن كاتب يقرر يقتل أهم وأنجح شخصيات زمنه؟ ليه يدبح بإيده الفرخة اللي بتبيضله دهب؟! "آرتر" اتولد لأب رسام، ورث عنه حب الفن، ولكن أبوه عانى من الاكتئاب ونوبات الصرع وإدمان الكحول، مزيج مخيف. السمة الأساسية في طفولة | Question | Masri | 209 |
Subsets and Splits
No community queries yet
The top public SQL queries from the community will appear here once available.